Oruganikyo 6: Omwana Omurungi, n’Omubi
DORA hati Kaini n’Aberi. Boona bakuzire. Kaini akafooka mulimi. Akalima ebintu eby’enjuma, ebijuma hamu n’eby’emikubi.
Aberi akafooka muliisa w’entaama. Akaba nagonza muno kurolerra obutaama obuto. Nukwo zikule kurungi nahabwekyo akesanga aine igana ly’entaama eryokurolerra.
Kiro kimu, Kaini na Aberi bakaleeta ebisembo hali Ruhanga. Kaini akaleeta ebimu ha byokulya ebyakaba alimire. N’Aberi akaleeta emu h’antaama ekaba n’ezooka kurungi muno. Yahwe akasiima Aberi n’ekisembo kye. Kyonka tarasimiire Kaini hamu n’ekisembo kye. Nomanya habwaki?
Kitabe ngu ekisembo ky’Aberi kyali kirungi okukira ekya Kaini. Kwonka Aberi akaba ali musaija murungi. Akaba nagonza Yahwe hamu na mugenzi we. Baitu Kaini akaba ali mubi muno; akaba atarukugonza mugenzi we.
Ruhanga akagambira Kaini kuhinduraho ha ngeso ze. Baitu Kaini atamuhulirize. Kaini akabihirwa muno ngu Ruhanga nagonza muno Aberi kukira we. Kaini akagambira Aberi: ‘Katugendeho mu musiri.’ Obu bakaba bali boonka, Kaini akatera mugenzi we Aberi muno, yamwita. Ekyo kitabe kibi muno Kaini eki Yakozire?
Nobukyakuba ngu Aberi akafa. Ruhanga nakyamwijuka. Ruhanga tayebwa abantu abarungi nk’Aberi. Nahabwekyo, ekiro kimu Yahwe Ruhanga naija kugarurra Aberi obwomezi. Mubwire obu taligaruka kufa. Alisobora kuba mwomezi omu nsi enu ebiro byona. Tikiriba kirungi okumanya abantu abarungi nk’Aberi?
Baitu Ruhanga tasemezebwa ababi nka Kaini. Hanyuma Kaini y’okwita mugenzi we, Ruhanga akamufubira kandi yamubingira kimu kuruga ha b’enganda ze. Kaini obu yagenzire mukicweka ekindi eky’ensi, akatwara omu h’abanyanya ayafokere mukazi we.
Mubwire obu, Kaini na mukazi we bakatunga abaana. Abatabani n’abahara ba Adamu abandi bakaswerangana bazaara abaana. Bwangu abantu bakakanya muno omu nsi. Hati katwegeho hali abamu.
Okubanza 4:2-26; 1 Yohana 3:11, 12; Yohana 11:25.
Ebikaguzo
- Kaini na Aberi baali nibakora mirimu ki?
- Bisembo bya mulingo ki ebi Kaini na Aberi baleetiire Yahwe?
- Habwaki Yahwe yasiimire ekisembo kya Aberi, kandi natasiima ekya Kaini?
- Kaini akaba ali muntu wa mulingo ki, kandi Yahwe akalengaho kumugorra ata?
- Kiki Kaini eki yakozere obu bakaba bonka na mugenzi we omu musiri?
- Soborra kiki ekyabaire hali Kaini hanyuma y’okwita mugenzi we.
Ebikaguzo ebindi
- Soma Okubanza 4:2-26.
Yahwe akasoborra ata entekereza embi ey’omu mutima Kaini eyakaba aine?(Kub. 4:7)
Kaini akoleka ata ekikaba kiri mu mutima gwe? (Kub. 4:9)
Yahwe narora ata okuseesa esagama eyetaine musango? (Kub. 4: 10; Is. 26:21)
- Soma 1 Yohana 3:11, 12.
Habwaki Kaini yabihiirwe muno, kandi kinu nikitwegesa ki ebiro binu? (Kub. 4:4, 5; Nfu. 14:30; 28:22)
Baibuli neyoleka eta ngu n’ab’omu maka gaitu nobu baraaba batarukugonza Yahwe, itwe nitusobora kusigara tuli besigwa? (Zab. 27:10; Mat. 10:21, 22)
- Soma Yohana 11:25.
Yahwe nagumya ata abo boona abaferiire omubuhikirire? (Yoh. 5:24)
lug_Latn lug_Latn lug_Latn lug_Latn run_Latn lug_Latn lug_Latn kin_Latn lug_Latn kin_Latn lug_Latn lug_Latn lin_Latn lug_Latn run_Latn run_Latn kin_Latn run_Latn kin_Latn lug_Latn lug_Latn lug_Latn kin_Latn lug_Latn lug_Latn kin_Latn run_Latn